ร้านราชาบะหมี่เกี๊ยวตั้งอยู่บริเวณใกล้กับสี่แยกไฟแดงใกล้โรงพยาบาลนราธิวาสราชนครินทร์ค่ะ ลักษณะของร้านเป็นห้องแถวหนึ่งห้องที่มีรถเข็นขายก๋วยเตี๋ยวตั้งอยู่ด้านหน้าร้าน ภายในตัวอาคารมีโต๊ะเก้าอี้ ถ้าจำไม่ผิดน่าจะประมาณ 11 โต๊ะ แต่ละโต๊ะมีตะเกียบ ช้อน เครื่องปรุง เหยือกน้ำเปล่าวางให้บริการครบค่ะ

ทางร้านมีขายทั้งเมนูก๋วยเตี๋ยว บะหมี่เกี๊ยว เย็นตาโฟ และข้าวหมูแดง ข้าวหมูกรอบ วิธีการสั่งคือเดินเข้ามาในร้านแล้วสั่งตรงรถเข็นลวกบะหมี่เลย หรือว่าจะเดินมานั่งที่โต๊ะแล้วสั่งกับพนักงานที่เข้ามาต้อนรับก็ได้ค่ะ

ช่วงเที่ยงวันคนเยอะหน่อยและอาจต้องรอโต๊ะนะคะ สำหรับอาหารจัดว่ารสชาติดี เราสั่งเส้นหมี่ต้มยำแห้ง (45 บาท) ตอนแรกสั่งพนักงานแบบนี้ล่ะค่ะ พนักงานทวนว่าเป็นหมี่เหลือง คือลืมไปแล้วว่าคนที่นี่เรียกเส้นหมี่ขาวว่าหมี่วุ้นหรือหมี่ฮุ้น เส้นหมี่หมายถึงหมี่เหลือง...เกือบได้หมี่เหลืองมาซะแล้ว รสชาติไม่ต้องปรุงเพิ่มเลยค่ะ ไม่เผ็ดมากด้วย ให้เส้นเยอะมากกกกก กินหมดถ้วยนี่อิ่มจริงจังค่ะ ส่วนเย็นตาโฟทะเล (45 บาท) เพื่อนบอกว่าอร่อยดี น้ำเย็นตาโฟแอบสีแดงแรงไปนิดนึง ไม่ชินกับสีแบบนี้สักที แหะๆ

น้ำเปล่าฟรี น้ำแข็งแก้วละ 1 บาทค่ะ 